Fayez al-Sarraj

Fayez Mustafa al-Sarraj (født 20. februar 1960) er en libysk politiker som var leder for presidentrådet i Libya og også statsminister i landets interimsregjering fra 17. desember 2015 til 15. mars 2021. Han har også vært medlem av landets nasjonalforsamling.

Biografi 
Fayez Mustafa var født 20. februar 1960 i Tripoli og kom fra en velstående familie. Hans far, Mostafa al- Sarraj var statsråd i Kongeriket Libya. Fayez Mustafa er utdannet arkitekt . Han arbeidet i boligdepartementet under Muammar al-Gaddafi og fra 2014 var han boligminister i statsminister Ahmed Maiteeqs regjering. Utnevnelsen var omdiskutert og ble kritisert for å være diktert av utenlandske krefter. Etter parlamentsvalget i 2014 oppsto det splittelse mellom Nasjonalkongressen i Tripoli og det internasjonalt anerkjente Representantenes Hus med hovedsete i Tobruk.

Leder for presidentrådet 
I oktober 2015 foreslo FN-utsendingen til Libya, Bernardino León, at en nasjonal samlingsregjering for Libya ledet av Fayez al-Sarraj som statsminister, og med representanter fra landets østlige, vestlige og sørlige regioner. Forslaget ble imidlertid avvist både av det internasjonalt anerkjente styret i Tobruk og det rivaliserende styret i Tripoli.

Den 16. september 2020 kunngjorde al-Sarraj at han ville gå i oktober av som følge av store protester og demonstrasjoner i Tripoli. Den 31. oktober varslet han at han likevel ikke trakk seg. Den 5. februar 2021 ble Mohamed al-Menfi valgt til ny leder for presidentrådet. Han tiltrådte 15. mars 2021.

Referanser 

Libyske politikere
Personer fra Tripoli i Libya